Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 98/13/8802	Košice I, 9.4.2013
EEČ : 2-63-123-2013

U Z N E S E N I E

Trestná vec:	obvinená XXXXX 
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno e Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
v Košiciach dňa 8.2.2013 okolo 13,00 h z predajnej plochy na 2.poschodí obchodného domu Tesco na Hlavnej ulici č.111 zobrala detský kočík zn. Sahara, s ktorým prešla bez zaplatenia pokladničnou zónou a po spustení signalizačného zariadenia zišla po eskalátoroch na prízemie, kde bola zadržaná príslušníkmi SBS, odcudzením kočíka spôsobila spoločnosti XXXXX XXXXX škodu vo výške 599,99 €.

lebo obvinený nebol v čase činu pre nepríčetnosť trestne zodpovedný

Odôvodnenie:
Uznesením policajta Obvodného oddelenia PZ XXXXX – Staré mesto sp. zn. ČVS:ORP-572/SM-KE-2013 zo dňa 8.2.2013 bolo začaté trestné stíhanie a súčasne vznesené obvinenie XXXXX pre prečin krádeže §212 ods. 1 Trestného zákona ktorý mala spáchať tak, že v Košiciach dňa 8.2.2013 okolo 13,00 h z predajnej plochy na 2.poschodí obchodného domu Tesco na Hlavnej ulici č.111 zobrala detský kočík zn. Sahara, s ktorým prešla bez zaplatenia pok-ladničnou zónou a po spustení signalizačného zariadenia zišla po eskalátoroch na prízemie, kde bola zadržaná príslušníkmi SBS, odcudzením kočíka spôsobila spoločnosti XXXXX XXXXX škodu vo výške 599,99 €.

Po skončení skráteného vyšetrovania policajt predložil na tunajšiu proku-ratúru vyšetrovací spis s návrhom na zastavenie trestného stíhania podľa § 215 ods.1 písm. e) Trestného poriadku.

Preskúmaním vyšetrovacieho spisu som zistil, že zastavenie trestného stí-hania obvinenej XXXXX podľa § 215 ods.1 písm. e) Trestného poriad-ku je odôvodnené.

V prípravnom konaní na podklade príkazu sudcu pre prípravné konanie Okresného súdu XXXXX I sp. zn. 0Tp368/13 zo dňa 18.2.2013 bol vyšetrený du-ševný stav obvinenej XXXXX znalcami z odboru psychiatrie. Zo záve-rov znaleckého posudku vyplýva, že obvinená je duševne chorá a trpí na sub-chronický prebiehajúci schizofrenický proces a ide o vážnu duševnú chorobu a obvinená v čase spáchania trestného činu konala pod vplyvom duševnej cho-roby, nebola  schopná  rozpoznať protiprávnosť svojho konania a nebola schop-ná svoje konania ovládať, jej pobyt na slobode bez psychiatrického liečenia mô-že byť pre spoločnosť nebezpečný a znalci odporučili obvinenej uložiť ochranné psychiatrické liečenie ambulantnou  formou.

Podľa § 23 Trestného zákona kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.

Podľa § 215 ods.1 písm. e) Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

Vzhľadom k tomu, že obvinená XXXXX podľa záverov znalec-kého posudku z odboru psychiatrie je duševne chorá v čase spáchania prečinu krádeže podľa § 212 ods.1 Trestného zákona nebola schopná rozpoznať proti-právnosť svojho konania a nebola schopná svoje konania ovládať, rozhodol som tak, ako je to uvedené vo výrokovej časti tohto uznesenia a trestné stíhanie som zastavil a na Okresný súd XXXXX I bude podaný návrh na uloženie ochranného psychiatrického liečenia ambulantnou formou obvinenej XXXXX.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Slavomír Juhász
prokurátor